JayJayThrowThrow/commonwealth-wiki-mix huggingface dataset:
Redang Punggor

Kampung Redang Punggor terletak di mukim Chenderong Balai , daerah Hilir Perak, Teluk Intan, Perak.

Redang bermaksud paya, satu kawasan air bertakung yang sangat luas. Paya ini wujud kerana tanah rendah dan selalu dilimpahi banjir terutama pada musim tengkujuh. Punggor bermaksud 'pokok kayu yang telah mati di bahagian atas. Bahagian pokok yang mati di bahagian atas biasanya dengan mudah akan jatuh ke bumi. Di kawasan paya, selalu kelihatan pokok-pokok besar yang mati kerana tidak tahan dengan keasidan sesebuah paya atau sesebuah redang.

Air kawasan redang biasanya berwarna coklat atau seperti air teh. Oleh itu, bagi orang Hilir Perak, 'air redang' merujuk kepada air teh.

Di sini terdapat perkampung orang asli Semai.
Kajian

* Lee Siew Hwa (1994), Hubungan Gender Masyarakat Orang Asli Semai Di Kampung Orang Asli Redang Punggor, Perak. B.A. Graduation Exercise. Department of Anthropologyy and Sociology, Universiti Malaya, Kuala Lumpur.
* Burhanuddin bin Jalal (1987), Bahagian A: Sosio-ekonomi Masyarakat Semai Redang Punggur, Hilir Perak. Bahagian B: Agama da Sistem Kepercayaan Masyarakat Semai dan Persepsi Mereka Terhadap Agama Baru. Laporan Kerja-lapang, Jabatan Antropologi & Sosiologi, UKM, Bangi
* Burhanuddin Jalal (1987). Keberkesanan dan Permasalahan Dalam Proses Pengislaman Orang Asli di Negeri Perak. Latihan Ilmiah Sarjana muda Pengajian Islam. Jabatan Dakwah dan Kepimpinan Fakulti Pengajian Islam Universiti Kebangsaan Malaysia

Kategori: Bandar di Perak
Orang Asli di Melaka

Perkampungan Orang Asli

# Kampung Orang Asli Bukit Payong Taboh Naning Alor Gajah 78000 Melaka
# Kampung Orang Asli Gapam Bemban 77200 Melaka
# Kampung Orang Asli Solok Terentang Selandar Jasin 77500 Melaka
# Kampung Lubok Bandung Simpang Bekoh 77100 Asahan Melaka
# Kampung Orang Asli Telok Tongkah
# Kampung Orang Asli Tebong Station
# Kampung Orang Asli Gapam Baru Bukit Seraya (Baru) Simpang Bekoh 77100 Asahan Melaka
# Kampung Orang Asli Machap Umboo, Alor Gajah Melaka
Kajian tentang Orang Asli di Negeri Melaka

* Lee Kok Joo (1976), Kampung Lubok Bandung: A Temuan Community of Malacca State. Provisional Research Report No. 5. Social Anthropology Section, School of Comparative Social Science, USM, .
* Kwa Kian Peng, Lim Sai Ho, Siah Huey Peng, Siew Lean Bao and Lim Shaw Song (1993), Kajian lapangan di Perkampungan Orang Asli Telok Tongkah. B.A. Graduation Exercise. Jabatan Antropologi dan Sosiologi, UM, .
* Md. Zamri bin Samat @ Limat (1990), Aspek-aspek Perubatan Tradisional Bomoh Melayu yang difokuskan pada Ilmu PerBomohan Orang Asli di Melaka. B.A. Graduation Exercise. UM, .
* Uma Muthusamy (1995), Etnisiti Temuan: Kajian Kes di Kampung Bukit Payong, Melaka. Latihan Ilmiah Ijazah Sarjanamuda Sastera Dengan Kepujian, UKM, Bangi.
* Santha Kumar a/l Payani Yanai (2001), Masalah Keciciran Pendidikan di Kalangan Anak- anak Orang Asli: Satu Kajian Kes di Perkampungan Orang Asli Tebong Station, Kubang Badak dan Air Dusun di Pekan Tebong, Alor Gajah, Melaka. Latihan Ilmiah, B.A., Jabatan Antropologi dan Sosiologi, UM, .
* Ho Hwee Sian (1994), Sinkretisme di Kalangan Masyarakat Temuan di Kampung Lubuk Bandung, Melaka. Graduation Exercise. Department of Anthropology and Sociology, UM, .
* Tay, Agnes, Ching Thing Ho, Lim Chiew Chiew, Thye Siew Lan, Wong Huey Siew and Yee San Dee (1992), Komuniti Temuan di Kampung Lubuk Bandung, Melaka. B.A. Graduation Exercise. Jabatan Antropologi dan Sosiologi, UM, .

* Orang Asli di Malaysia
* Orang Asli di Negeri Perak
* Orang Asli di Negeri Kelantan
* Orang Asli di Negeri Pahang
* Orang Asli di Negeri Selangor
* Orang Asli di Negeri Terengganu
* Orang Asli di Negeri Johor
* Orang Asli di Negeri Sembilan
* Orang Asli di Negeri Melaka
* Orang Asli di Negeri Pahang
* Orang Asli di Sabah
* Orang Asli di Sarawak

Kategori:Orang Asli di Melaka
Orang Asli di Terengganu

Perkampungan Orang Asli

# Kampung Sungai Pergam , Ulu Jabor , Kemaman 24000 Terengganu
# Kampung Sungai Berua , Kuala Berang 21700 Terengganu
Kajian tentang Orang Asli di Negeri Terengganu

* Mohamaad Radzi Ismail (1994), Peranan Jabatan Hal Ehwal Orang Asli (JHEOA) Negeri Terengganu Dalam Membangunkan Masyarakat Orang Asli. Latihan Ilmiah, Ijazah Sarjanamuda, Jabatan Pengajian Dakwah dan Kepimpinan, Fauklti Pengajian Islam, UKM, Bangi.


* Orang Asli di Malaysia
* Orang Asli di Negeri Perak
* Orang Asli di Negeri Kelantan
* Orang Asli di Negeri Pahang
* Orang Asli di Negeri Selangor
* Orang Asli di Negeri Terengganu
* Orang Asli di Negeri Johor
* Orang Asli di Negeri Sembilan
* Orang Asli di Negeri Melaka
* Orang Asli di Negeri Pahang

Kategori:Orang Asli di Terengganu
Orang asli

Istilah-istilah orang asli (kata sifat asli serapan terbitan kata dasar aṣl "pangkal; umbi") atau orang peribumi tidak mempunyai takrifan yang tetap dan sejagat, tetapi umumnya dipakai kepada masyarakat yang duduk dalam sesebuah tempat khusus dengan hubungan tradisi sejak zaman berzaman namun diketepikan model budaya dominan dipegang badan yang mentadbir sebagai suatu kawasan tadbiran seperti negara, negeri, ataupun daerah. Terdapat beberapa perumusan mentakrifan lanjut khusus "orang asli" yang diterima luas malah dikemukakan oleh beberapa pertubuhan antarabangsa, antaranya Pertubuhan Bangsa-Bangsa Bersatu, Pertubuhan Buruh Antarabangsa dan Bank Dunia. Orang asli yang dimaksudkan dalam rencana ini mengikut takrifan yang terhurai begini.


Daripada sumber-sumber ini, takrifan kontemporari "orang asli" untuk sesuatu tujuan mempunyai kriteria yang cuba untuk memasukkan kumpulan budaya (dan keturunan mereka) yang mempunyai kesinambungan sejarah atau hubungan dengan kawasan tertentu, atau sebahagiannya, dan yang pernah atau sedang mendiami kawasan tersebut sama ada:
:* sebelum ia dijajah atau diilhak; atau
:* bersama-sama dengan kumpulan budaya lain semasa pembentukan negara bangsa; atau
:* sebahagian besarnya terasing dari pengaruh pemerintahan sebuah negara bangsa,
Dan juga mereka yang:
:* masih mengekalkan sebahagian ciri-ciri linguistik, budaya dan masyarakat yang berbeza, dan dengan itu kekal berbeza sedikit sebanyak daripada penduduk di sekitar dan budaya dominan negara tersebut.
Selain itu, satu lagi kriteria biasanya ditambah:
:*mereka yang mengaku sebagai peribumi dan diakui serupa oleh orang lain.
Lihat juga

* Di Malaysia: Orang Asli Semenanjung dan Anak Negeri Borneo
* Di Indonesia: Orang Rimba
Rujukan

Kategori:Orang asli
Perjamuan Kudus

thumb|200px|Lukisan menggambarkan Yesus Kristus dengan barang-barang perjamuan. (Salvador amb l'hòstia i el Sant Calze, karya [[Juan de Juanes b/t abad ke-16)]]
Eukaris atau juga dikenali sebagai Perjamuan Tuhan, Perjamuan Suci dan Sakramen Mazbah merupakan sakramen (amalan suci) dan penetapan dalam agama Kristian. Ia dilakukan kembali menurut arahan Jesus pada Perjamuan Terakhir seperti yang tercatat dalam beberapa buah kitab Perjanjian Baru, untuk mengenangkan apa yang dilakukanNya apabila Dia memberikan murid-muridNya roti, dan berkata, "Inilah jasad Ku" dan wain serta seraya berkata, "Inilah darah Ku".

Terdapat tafsiran yang berbeza mengenai kepentingan Eukaris, tetapi menurut Ensiklopedia Britannica: "Terdapat kata sepakat dalam kalangan penganut Kristian tentang pengertian Eukaris yang mungkin muncul daripada perbahasan pengakuan di atas kehadiran amalan suci, kesan Eukaris, naungan yang tepat di mana ia boleh dirayakan".

Perkataan Eukaris boleh dirujuk kepada amalan itu sendiri, malahan kepada roti yang ditahbiskan (beragi atau tidak beragi) dan wain (atau jus anggur yang tidak ditapai dalam beberapa mazhab Protestan atau air bagi sakramen Gereja Jesus Christ dari Para Kudus Zaman Akhir) yang digunakan dalam upacara itu.
Lihat juga

* Santapan Terakhir
* Misa
Rujukan
Pautan luar

* Sakramen Eukaris


Kategori:Upacara
Kategori:Eukaris
Renminbi

Renminbi (bahasa Cina: 人民幣, bermaksud duit rakyat) merupakan mata wang Republik Rakyat China. Nama penuh bagi Renminbi ialah Syling Bank Rakyat China. Singkatan kod rasmi ISO 4217 ialah CNY（ChiNa Yuan）, Tetapi singkatan yang digunakan pada peringkat antarabangsa ialah RMB dan simbolnya ialah ￥.

Renminbi pernah dipaut pada nilai 8.28 terhadap dolar AS selama 11 tahun hingga 21 Julai 2005. Hal ini menimbulkan kecaman daripada Amerika Syarikat yang menganggap hal ini dilakukan China untuk menjaga agar barang-barang keluaran negara tersebut kekal murah di pasaran antarabangsa. Bersama-sama dengan apungan kembali mata wang Ringgit Malaysia, Renminbi akhirnya dinilai kembali pada 8.11 dolar AS per satu Renminbi.
Lihat juga

* Dolar Baru Taiwan (TWD)
* Dolar Hong Kong (HKD)
Pautan luar

* Yuan Renminbi - Wang kertas sejarah dan semasa China (CNY / RMB) 1953-2019
* Yuan FEC - Sijil Pertukaran Asing (FEC) Republik Rakyat China 1980-1994


Kategori:Mata wang China
Taipei

Bandar raya Taipei (; bahasa Taiwan: ) merupakan ibu negara sementara dan bandar terbesar di Republik China Taiwan. Ia merupakan pusat politik, komersil, media massa, pendidikan dan juga "bandar dunia" Republik China Taiwan.

Bandar raya Taipei, Daerah Taipei yang mengelilinginya, dan bandar Keelung yang berhampiran membentuk kawasan metropolitan Taipei tetapi ditadbir oleh badan kerajaan tempatan yang berlainan. Bandar Taipei merupakan kawasan perbandaran khas yang ditadbir langsung oleh kerajaan ROC, manakala Daerah Taipei dan bandar Keelung ditadbir sebagai sebahagian Wilayah Taiwan. Jadi, walaupun Taipei digunakan untuk merujuk kepada keseluruhan kawasan metropolitan, Bandar Taipei cuma merujuk kepada bandar raya tersebut sahaja.

Mengikut maklumat banci pada Julai 2006, jumlah penduduk di bandar Taipei sahaja ialah 2,625,757. industri utama di sini termasuklah alat elektrik dan elektronik, tekstil, logam, pembinaan kapal dan motosikal.
Sejarah
Tahun 1945 hingga kini

Taipei menjadi pusat kerajaan Republik China selepas kalah di tanah besar China.
2010

Pada awal 2011, Badminton Masters Final-Antarabangsa adalah berpindah diadakan di Taipei bagi tahun 2010 dari Malaysia sebelum ke China dan Dubai.
2013

Tapei dijadikan tempat Badminton Asia Championships dianjurkan.
Rujukan
Pautan luar

* Laman Web Rasmi Kerajaan Taipei City
* Taipei Travel Net
* Taipei Night View
* Taipei Atis Web
* Taipei e-services
* Discovery Taipei
* Healthy Taipei City
* List of Sister Cities from the official site
* Taipei City Council
*
* National Theater and Concert Hall
* Taipei Expat, featuring directory and expat social network
Kampung Kuala Pangsoon

Kuala Pangsoon terletak di mukim Hulu Langat , Selangor, berhampiran dengan air terjun Sungai Congkak, Dusun Tua dan Sungai Tekali. Pangsoon merupakan jalan mati bagi kawasan ini.
* Orang Asli suku Temuan tinggal di sini . Mereka mengamalkan budaya menyerupai orang Melayu. Sesetengahnya telah berugama Islam . Nama-nama yang digunakan ialah nama Melayu seperti Diana dan Mohtar.
* Empangan Hulu Langat terletak di sini bagi membekalkan air bagi daerah Hulu Langat , Semenyih dan Kajang.
* Gunung Nuang (1493 m) merupakan gunung yang tertinggi di Selangor. Trak untuk pendaki telah siap dibina dari bawah hingga ke atas . Kebenaran mesti diperolehi dari Jabatan Perhilitan dan Balai Polis Kajang agar bantuan kecemasan dapat diberikan jika kemalangan atau hilang. Dari puncak gunung, anda akan dapat melihat keindahan Kuala Lumpur pada waktu malam dan Menara Berkembar Petronas.
Temuan Webpage

www.geocities.com/etemuan ( laman web bahasa Temuan )


Kategori:Kampung di Daerah Hulu Langat
Gunung Nuang

Puncak Gunung Nuang terletak di atas sempadan negeri Selangor dan Pahang. Titik pertemuan tiga negeri iaitu Selangor, Pahang dan Negeri Sembilan terletak tidak jauh dari puncak Nuang.

Tingginya 1493 meter, pada kedudukan 3.3 ' Utara , 101.9'Timur.
Boleh didaki dari tiga arah :
* Dari Kuala Pangsoon di Hulu Langat.
* Dari Kampung Kemensah, Gombak.
* Dari Bukit Tinggi , Bentong, Pahang

Merupakan gunung ketiga tertinggi di Selangor, ia merupakan salah satu sasaran pendakian popular. Di atas gunung telah dibina penanda puncak berbentuk tiga segi daripada besi. Jalan mendaki telah dibina oleh Jabatan Perhilitan dan Pejabat Daerah Hulu Langat bagi memudahkan para pendaki . Namun begitu beberapa kemalangan dan insiden hilang masih berlaku. Sebuah gua dikatakan ada di sini. Di sini juga terdapat kawasan peliharaan buluh terbesar di Selangor dan mungkin juga di Malaysia.

Para pendaki boleh ikut saluran paip air yang dibina hingga ke kolam air. Gunakan pemandu arah Orang asli suku Temuan dari Kuala Pangsoon jika perlu.
Galeri


File:Sebelum Puncak Nuang.JPG|Pemandangan sebelum sampai puncak Gunung Nuang.

Permohonan permit

Gunung Nuang di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang.
Rujukan


Pautan luar

Nuang
Nuang
Nuang
Kategori:Sempadan Pahang–Selangor‎
Pedas, Negeri Sembilan

Pedas merupakan sebuah mukim kira-kira 17 km dari Seremban, Negeri Sembilan. Mukim ini terletak pada kedudukan 2.6 ' Utara dan 102' Timur.
Perhubungan

Dari Seremban, terdapat jalan menuju ke arah Rembau dan Tampin.

* Istilah 'pedas' merujuk kepada rasa cili. Kebanyakan makanan di Negeri Sembilan pedas-pedas belaka. Contohnya gulai lemak cili api.
Tarikan

* Kolam Air Panas merupakan air yang mendidih akibat dari pemanasan magma di dalam bumi. Banyak mengandungi kalium dan pelbagai bahan organik lain yang baik untuk kesihatan.
* Taman Tema Air di Pedas Hot Spring, Water Park dibina pada 10.12.1998 dan mula dibuka kepada orang ramai sejak 1999. Terletak di Lot 603, Mukim Pedas, Rembau , Negeri Sembilan. Bayaran untuk dewasa ( 13 tahun ke atas ) RM10.00 dan kanak-kanak 3-12 tahun RM8.00
* Landasan kereta api melintasi kawasan ladang sawit di sini. Sebuah jambatan lama untuk kereta api melintasi telah didirikan sejak tahun 1920 lagi.
Taman Perumahan

* Taman Pedas Perdana
* Taman Pinggiran Pedas
* Taman Pedas Indah
* Taman Koperasi
* Desa Permai Pedas
Pekan Berhampiran

* Batu Hampar
* Rembau
* Spri
* Kundor
* Sungai Gadut
* Seremban
*Senawang
Sekolah

*SMK Agama Pedas
* SK Sepri
* SK Pedas
* Sekolah Jenis Kebangsaan Cina Pei Hwa Pedas
Pengangkutan

thumb|Persimpangan Pedas/Linggi
Pedas boleh diakses dengan menggunakan Lebuhraya Utara-Selatan Jajaran Selatan di susur keluar . Ia juga boleh diakses dengan menggunakan Jalan Pedas-Linggi.
Pautan luar

*Peta-peta Pedas


Kategori:Pekan di Negeri Sembilan
Pedas
Hu Jintao

thumb|Hu Jintao
Hu Jintao (lahir 21 Disember 1942) merupakan Presiden Republik Rakyat China ke-6. Beliau memegang jawatan itu dari 2003 hingga 2013, menggantikan Jiang Zemin. Beliau merupakan Setiausaha Agung Majlis Tertinggi Parti Komunis China, Presiden Majlis Tertinggi Ketenteraan Parti Komunis China, dan Presiden Majlis Tertinggi Ketenteraan Republik Rakyat China. Beliau berasal dari Daerah Jixi, Wilayah Anhwei.
Rujukan

Pautan luar

* Biografi Hu Jintao di laman web China Vitae


Kategori:Ahli politik China
Kategori:Presiden Republik Rakyat China
Villeneuve-d'Ascq

Villeneuve-d'Ascq (bermaksud "Bandaraya Baru Ascq" dalam bahasa Perancis) merupakan salah sebuah bandar raya yang utama di komuniti bandar Lille Metropole. Bandar raya ini terletak antara Lille dan Roubaix, di persimpangan-persimpangan lebuh raya utama menujui ke Paris, Ghent, Antwerp dan Brussel.

Villeneuve d'Ascq mempunyai melebihi 60,000 orang penduduk dan menarik 50,000 orang pelajar. Umur median penduduk ialah 29 tahun. Bandar raya ini mempunyai lebih kurang 10 kilometer persegi kawasan hijau, tasik-tasik, hutan-hutan, dan tanah-tanah suai tani.
Sejarah

Villeneuve-d'Ascq boleh disusul kembali asal-usulnya hingga Gaul Celt, dan terdiri daripada dua buah anak bukit feudal, iaitu tapak Gallo-Rom dan lagi satu, tapak Carolingian.

Tapak ini dipilih pada dekad 1960-an untuk menempatkan bandar baru Lille-Est yang bertujuan untuk menyalurkan pembangunan kelompok-kelompok kawasan pinggir bandar. Komun Villeneuve d'Ascq ditubuhkan pada tahun 1970 melalui penggabungan tiga buah komun (Ascq, Annappes dan Flers). Namanya membangkitkan bandar raya baru serta peringatan Ascq sebagai sebuah bandar raya syahid. Pada 1 April 1944, tentera Nazi telah membunuh 86 orang di tempat ini.
Pentadbiran

Villeneuve d'Ascq dibahagikan kepada dua buah kanton, iaitu:
* Villeneuve d'Ascq-Nord (Utara), dengan 31,811 orang penduduk;
* Villeneuve d'Ascq-Sud (Selatan), dengan 33,231 orang penduduk.

Setelah mewarisi Gerard Caudron sebagai datuk bandar dari tahun 1977 hingga 2001, Jean-Michel Stievenard dan pasukannya berusaha untuk memeliharakan keseimbangan persekitaran dengan perkembangan ekonomi.
Pengangkutan

Villeneuve d'Ascq dihubungkan dengan Lille melalui VAL, sejenis metro ringan automatik yang bertayar getah. Sedangkan akronim VAL pada asalnya merupakan Villeneuve d'Ascq à Lille ("dari Villeneuve d'Ascq ke Lille", iaitu laluan pertama yang dimulakan pada 25 April 1983), VAL kini secara rasmi bermaksud Véhicule Automatique Léger (kenderaan ringan automatik).
Pautan luar

* Laman web rasmi Villeneuve d'Ascq
* Muzium seni moden
* Forum des sciences (Centre François Mitterrand)


Kategori: Komun di Nord
Temiar

Suku Temiar (Bahasa Inggeris: Temiar People) merupakan sebahagian daripada kumpulan Orang Asli di Semenanjung Malaysia yang tergolong dalam subkumpulan Senoi. Mereka adalah salah satu kumpulan etnik terbesar dalam kalangan 18 kumpulan orang asli di Semenanjung Malaysia. Orang Temiar bertutur dalam bahasa Temiar. Bahasa Temiar tergolong dalam keluarga bahasa besar Austroasiatic, di bawah subkeluarga bahasa Aslian, dan termasuk dalam cabang bahasa Senoi.

Orang Temiar tinggal di negeri-negeri Perak, Pahang, dan Kelantan di Semenanjung Malaysia.
Sejarah dan Asal-Usul

Orang Temiar dipercayai berasal daripada gelombang awal migrasi manusia moden dari Afrika ke Asia Tenggara kira-kira 25,000 hingga 50,000 tahun lalu. Mereka menetap di kawasan pedalaman, terutamanya di negeri Perak, Pahang, dan Kelantan.
Budaya

Orang Temiar secara tradisional menjalani kehidupan semi-nomad, bergantung kepada hasil hutan, pemburuan, dan pertanian kecil-kecilan seperti padi huma dan ubi. Mereka mempunyai struktur sosial yang egalitarian, di mana keputusan komuniti dibuat secara kolektif. Tok Batin ialah ketua kampung yang berperanan dalam hal-ehwal komuniti dan menjaga adat.

Secara tradisional, Orang Temiar adalah animis; mereka memberikan kepentingan besar kepada alam semula jadi, mimpi, dan kaedah penyembuhan berasaskan kerohanian.Sebagai sebahagian daripada kepercayaan tradisional mereka, Orang Temiar juga mempersembahkan tarian tradisional yang dikenali sebagai Sewang.
Demografi

Jumlah keseluruhan populasi Orang Temiar dianggarkan antara 40,000 hingga 120,000 orang. Majoriti daripada mereka tinggal di kawasan pinggir hutan hujan, manakala sebilangan kecil menetap di kawasan bandar.
Kawasan Penempatan

* Temiar di Jeram Bertam , Kelantan
* Temiar di Kampung Chengkelik, RPS Kuala Betis, Kelantan. .
* Temiar di Kampung Merlung, (RPS) Kuala Betis, Kelantan
*
* Temiar di Kampung Jarau Baru RPS Kemar Gerik, Perak.
* Temiar di Kampung Sungai Cadak, Ulu Kinta , Perak
* Temiar di Kampung Temakah, Perak
* Temiar di Kampung Ulu Gerik, Perak:
* Temiar di Post Poi, Lasah, Sungai Siput (Utara), Perak.
* Temiar di Pos Perwor, Lasah, Sungai Siput (Utara), Perak.
* Temiar di RPS Air Banun, Hulu Perak
Isu dan Diskriminasi

Di negeri Kelantan, ramai Orang Temiar menghadapi masalah serius berkaitan kehilangan tanah adat mereka. Di negeri Kelantan, ramai Orang Temiar menghadapi masalah serius berkaitan kehilangan tanah adat mereka. Isu ini menarik perhatian nasional dan antarabangsa selepas beberapa aktivis Orang Asli ditahan pada tahun 2018.

Pada tahun 2019, Jabatan Peguam Negara Malaysia telah menyokong tuntutan bahawa negeri Kelantan gagal melindungi hak Orang Asli, dan kes dibawa ke mahkamah
Rujukan
Pautan luar

* Laman suku Temiar Perak.


Kategori:Orang asli Malaysia
Kategori:Kelompok etnik di Malaysia
Kategori:Semenanjung Malaysia
Orang Semelai

Suku Semelai merupakan orang asli dari puak Melayu Proto yang terdapat di Negeri Sembilan, Pahang. Suku Semelai terbahagi kepada dua bahagian yang utama, iaitu:-

* Semelai di Kampung Sungai Sampo dan Kampung Sungai Lui, Jempol, Negeri Sembilan
* Semelai di Pos Iskandar, Kampung Bukit Rok, Tasik Bera, Kampung Gemuroh & Bongkok, Triang, Bera, Pahang
Muzik kaum Semelai

Muzik kaum Semelai diwarisi daripada generasi terdahulu tetapi diubah sedikit muzik dan lagunya mengikut kesesuaian zaman. Terdapat dua instrumen bagi muzik ini iaitu rebana dan gong (gong jantan dan gong betina). Muzik ini dimainkan di balai ketika kenduri-kendara, majlis perkahwinan, berkhatan dan keramaian untuk tujuan berhibur. Muzik akan dimainkan diiringi lagu-lagu yang dinyanyikan dalam bahasa Semelai. Terdapat juga tarian tetapi dilakukan dengan bersyarat dan ada peraturan yang tertentu. Muzik kaum ini juga digunakan untuk tujuan perubatan.
Rujukan
Pautan luar

* http://www.jheoa.gov.my/perak/PROTO.html
* http://www.heritage.gov.my/kekkwa/viewbudaya.php?id=516


Semelai
Jahai

Suku Jahai merupakan orang asli dari puak Negrito yang terdapat di Perak, Kelantan dan beberapa bahagian di Thailand Mereka mempunyai kulit gelap, selalunya berambut kerinting dan ciri-ciri muka Asiatik,Mereka adalah pemburu-pengumpul. mereka kadang-kadang mengamalkan juga pertanian

Orang Asli Jahai mendiami beberapa tempat di Malaysia Barat
* Jahai di RPS Air Banun Gerik, Perak
* Jahai Negrito di RPS Pos Sungai Rual,Jeli, Kelantan
Rujukan

Kategori:Orang asli Malaysia
Kategori:Negrito
Beca Melaka

thumb|Beca Melaka

Di Melaka, beca merupakan cara yang terbaik untuk bersuka-ria dan menghayati panorama Bandar Melaka dengan berjalan perlahan-lahan sambil duduk berehat menaiki beca.

Beca ini akan membawa anda melalui jalan-jalan dan lorong-lorong di pusat bandar bersejarah ini yang selalunya akan tertinggal sekiranya anda mengambil keputusan untuk berjalan sendiri.

Beca ini boleh disewa mengikut masa ataupun mengikut jarak perjalanan dan ia berpengkalan di Bangunan Stadthuys.

Melaka
Kategori:Pengangkutan awam di Malaysia
Kategori:Pelancongan di Melaka
Masjid Tengkera

Masjid Tengkera merupakan sebuah masjid yang terletak di Km. 2, Tengkera, 75200 Melaka.
Alamat

: Masjid Tengkera, Km. 2, Tengkera, 75200 Melaka
Sejarah

Masjid Tengkera merupakan sebuah masjid yang terletak di Tengkera dalam daerah Melaka Tengah, Melaka, Malaysia. Nama Tengkera berasal daripada perkataan Portugis iaitu tranquerah yang bermaksud benteng pertahanan. Ia dibina pada tahun 1728 oleh seorang pedagang dan ulama dari India, Muhammad Salleh dan merupakan masjid bersejarah kerana dibina pada zaman pemerintahan Belanda. Masjid ini juga ialah masjid yang kedua tertua di Malaysia selepas Masjid Kampung Hulu di Melaka.

Keunikan reka bentuk Masjid Tengkera pada zaman itu membuktikan bahawa Islam telah bertapak di Melaka sejak 600 tahun yang lalu. Pada asalnya, masjid ini diperbuat daripada kayu dengan atapnya daripada daun nipah dan tiangnya daripada kayu belian atau ulin yang diimport dari Kalimantan, Indonesia. Masjid ini telah diperbaharui dua kali pada tahun 1890 dan 1910.

Di dalam kawasan masjid ini terdapat makam Sultan Hussein Muazzam Shah dari Johor yang telah mengiktiraf perjanjian awal penyerahan Singapura kepada Sir Stamford Raffles dengan Temenggung Abdul Rahman pada 6 Februari 1819.

Selepas penyerahan Singapura, baginda meninggalkan Singapura dan berpindah ke Melaka. Sultan Hussein Muazzam Shah mangkat pada 5 September 1835 lalu dimakamkan di perkarangan masjid ini.
Makam

* Sultan Hussain Mu'azzam Shah
Pentadbiran

Masjid Tengkera memiliki nombor pendaftaran masjid No Daftar: MY-04-MT-00147.
Rujukan


Pautan luar

*

Tengkera
Kategori:Penubuhan 1728 di Melaka Belanda
Kuil Sri Poyyatha Vinayagar Moorthi

Kuil Sri Poyyatha Vinayagar Moorthi terletak bedekatan dengan Masjid Kampung Kling di Bandar Melaka, Malaysia.

Salah satu daripada kuil Hindu yang pertama didirikan di negeri ini. Ia dibina pada tahun 1781 di mana tanahnya telah diberi oleh Belanda.

Jika anda ingin melawat kuil lama ini, ia terletak di persimpangan antara Jalan Tukang Emas dan Jalan Hang Kasturi
Lihat juga

* Hinduisme di Malaysia

Kategori:Kuil di Melaka
Kategori:Bangunan dan struktur di Melaka
Kategori:Diaspora Tamil di Malaysia